Nigel Hawthorne

Siro Nigel Barnard HAWTHORNE, CBE (la 5-an de aprilo 1929 en Coventry, Warwickshire, Anglio ; m. la 26-an de decembro 2001 en Radwell, Hertfordshire, Anglio) estis brita aktoro.Kathleen Riley (2004) Nigel Hawthorne on Stage, University of Hertfordshire Press, Hatfield; 

Famo venis al Hawthorne nur en liaj kvindekaj jaroj. La aktoro, kiu estis konata pro sia manko de memfido, diris, ke la vivo fariĝis "lukto por rekono kaj digno"."Nigel Hawthorne Biography,  FilmReference.com. Retrieved 18 August 2009.

 Kariero 
Nigel Hawthorne kreskis en Sud-Afriko ekde la aĝo de kvar jaroj kaj komencis sian aktoran karieron ĉe la Kaburba Teatro en 1950. En la 1950-aj jaroj, li revenis al Anglio por daŭrigi sian aktoran karieron tie.

Lia televida kariero komenciĝis fine de la 1950-aj jaroj per subtenaj roloj en diversaj televidserioj kaj filmoj. Liaj plej famaj roloj estis kiel Sir Humphrey Appleby en la televidserio Yes, Minister kaj ĝia daŭrigserio Yes, Prime Minister, pro kiu li gajnis kvar BAFTA-premiojn, kaj kiel George la 3-a en la teatraĵo The Madness of George III de Alan Bennett kaj ĝia filmadapto King George III, kiu gajnis al li Olivier-premion, Oskar-premion nomumon, kaj alian BAFTA-premion. Li ricevis sesan BAFTA-premion en 1996 por The Fragile Heart.

En 1987 li estis nomumita Komandanto de la Ordeno de la Brita Imperio kaj nobeligita en 1999.

Hawthorne spertis plurajn operaciojn pro pankreata kancero. Li mortis pro koratako. Li priskribis sian batalon kontraŭ kancero en sia postmorte publikigita aŭtobiografio, Straight Face.

Hawthorne havis rilaton kun angla scenaristo Trevor Bentham. Li tenis sian privatan vivon privata, sed neniam ŝajnigis esti io, kion li ne estis. En la tago de la Akademiaj Premioj de 1995, lia samseksemo estis farita publika skandalo fare de la gazetaro. Helen Mirren deklaris en 2016, ke ĉi tiu gazetara skandalo ankoraŭ "naŭzas" ŝin hodiaŭ. 

 Referencoj 

 Eksteraj ligiloj 




Kategorio:Tony-premiitoj
Kategorio:Anglaj aŭtobiografoj
Kategorio:Komandoroj de la Ordeno de la Brita imperio
Kategorio:Rakontantoj de sonlibroj
Kategorio:Mortintoj en 2001
Kategorio:Anglaj aktoroj